नेपाल बाल संगठनअन्तर्गतको राजधानीको बालमन्दिरको आश्रयमा रहेकी एक दृष्टिविहीन बालिकामाथि शंकास्पद घटना भयो । एक गैरसरकारी संस्थाको पहलमा राष्ट्रिय विधि विज्ञान प्रयोगशालामा उनको स्वास्थ्य जाँच हुँदा यौन दुराचार प्रमाणित हुन सक्ने पर्याप्त आधारसहितको प्रतिवेदन आयो । स्वाभाविक रूपमा त्यो घटनालाई तुरुन्त प्रहरीलाई जानकारी हुनुपर्ने थियो तर कसैले खबर गरेन ।
